Nekropola Mramorje (Bučje)
<s>Nekropola Mramorje u Bučju nalazi se na području opštine Srebrenica, Bosna i Hercegovina.</s><s>Nekropola sa 15 stećaka je nacionalni spomenik Bosne i Hercegovine.</s>

<s>Lokacija 
Naselje Bučje se nalazi udaljeno od općine Srebrenica oko 5km zračne linije u pravcu jugozapada.</s><s>Na raskršću puteva, iz pravca Podravanja prema Bučju i Kutuzeru, nalazi se manje uzvišenje na kojem su smješteni stećci.</s><s>Nadmorska visina lokaliteta je 826 m.</s>

<s>Historija 
U srednjem vijeku, zahvaljujući bogatstvu rude iz koje se dobivalo srebro, Srebrenica je bila jedno od najrazvijenijih rudarskih i trgovačkih naselja u srednjovjekovnoj bosanskog državi, zahvaljujući konjukturi potražnje srebra u Evropi.</s><s>Također, Srebrenica je bila jedan od najvećih rudnika na Balkanu.</s><s>Kao rudnik prvi put se spominje 1352. pred kraj vladavine bana Stjepana II.</s><s>Naselje se počelo razvijati u drugoj polovini XIV stoljeća, a svoj najveći uspon dostiglo je u prvoj polovini XV stoljeća kao važan trgovački centar sa intenzivnom trgovinskom razmjenom.</s>

<s>Opis 
Stećci pripadaju vrsti položenih kamenih monolita i javljaju se u tri forme; ploča, sanduk i sljemenjak.</s><s>Njihovo umjetničko oblikovanje očituje se u formi i ukrasu.</s><s>Na ovoj nekropoli postignut je visoki nivo estetske vrijednosti forme: pojedini stećci imaju relativno velike dimenzije.</s><s>Od ukupno 15 spomenika (2 ploče, 5 sanduka i 8 sljemenjaka), ukrašen je samo jedan sljemenjak, i to motivom figuralne predstave i dvojne spirale, rađene tehnikom reljefnog ispupčenja i udubljenja.</s><s>Pored ukrasa neophodno je napomenuti da se sanduk br. 10 sa čeone strane završava na svod, a sanduk br. 11 ima jednu naglašeniju gornju površinu.</s><s>Stećci su fino obrađeni, dijelom prevrnuti i utonuli u zemlju.</s>

<s>Literatura 
 Desanka Kovačević-Kojić - Gradska naselja srednjovjekovne bosanske države, Sarajevo: 1978.</s>

<s>Reference</s>

<s>Nacionalni spomenici u Srebrenici
B</s>

